इसी दौरान 2012 और 2013 में यूरोपीय क्लबों के सबसे बड़े मुकाबले चैंपियंस लीग में स्पेन का कोई क्लब फाइनल में नहीं पहुंचा. खास तौर से टिकी टाका फुटबॉल खेलने वाले बार्सिलोना का फाइनल तक न पहुंचना स्पेन के लिए दूसरी बड़ी चेतावनी थी. स्पेन की राष्ट्रीय टीम में सबसे ज्यादा खिलाड़ी बार्सिलोना से ही आते हैं. राष्ट्रीय टीम के दिग्गज कोच विसेंट डेल बॉस्क ने इस चेतावनी को अनदेखा किया. बार्सिलोना 2014 में भी चैंपियंस लीग के फाइनल तक नहीं पहुंचा. संकेत साफ थे कि अर्जेंटीना के मेसी और ब्राजील के नेमार जैसे बड़े खिलाड़ियों के कंधों पर सवार होने के बावजूद क्लब डिफेंस नहीं कर पा रहा था. मिडफील्ड और अटैक पूरी तरह मेसी और नेमार के भरोसे थे. एकाध स्पेनिश खिलाड़ियों को छोड़ दें तो बाकी सब पिट रहे थे.